Localització: A casa.\nBeguda: Una infusió.\nMotivació: Vam llegir una doble pàgina sobre la pel·lícula a la Vanguardia, i evidentment el fet que la protagonista tingui una nominació als Oscar, ens va fer acabar de decidir.\nValoració: Bona. És una pel·lícula de ballet, per tant inevitablement es toca el tema des de la perspectiva ja coneguda de ballerina torturada, entregada als assajos fins a l'extenuació, dolor físic i inestabilitat emocional. Al meu parer, les escenes d'ensurt fàcil, al més estil cinema de por adolescent, no ajuden gaire a la qualitat del film. També cal destacar el curiós paper de la Winona Ryder, que gairebé està irreconeixible, en els pocs minuts en que surt. És una bona pel·lícula per un diumenge a la tarda. La Natalie Portman fa un bon paper, tot i que recordo haver llegit que alguna ballerí professional opina que el seu estil de ballet (en fa des de petita) no és prou acurat ni precís per una noia que en teoria pertny a una reconeguda companyia de ballet.\nPublicat per Anna Tarambana a 20:11 0 comentaris\nEtiquetes de comentaris: Drama, Fantasia\nMotivació: Personalmet cap ni una, zero. Però una sèrie de contratemps amb les altres opcions de pel·lícules nominades als Òcars ens va deixar 127 hores com a única alternativa. (Tot i que sospito que elmeurei, que tenia moltes ganes de veure-la, va boicotejar la gravació de les altres per obligar-me a veure aquesta. Pressumptament, és clar)\nValoració: No està malament. A mi no em va entussiasmar. He de dir que les pel·lícules de muntanya (on sempre hi acaben havent accidents) mai m'han agradat. Possiblement el fet de tenir pares excursionistes va fer que me les mires amb cert recel, i alhora deixes de mirar-les per no pensar en les desgràcies que passen pel món.\nAclarit això, dir que està molt ben feta, el protagonista - James Franco - ho fa realment molt bé. En algun punt se'm va fer una mica llarga, la veritat és que Buried, aconsegueix mantenir la tensió amb molta més habilitat. (Atenció que per primer cop m'enllaço a mi mateixa en aquest bloc, és que ja duc carrera, en solitari, si voleu, però que tan hi fa!) La història? Us la podeu imaginar... Muntanyenc experimentat, té un accident i es queda atrapat en una esquerda. A partir d'aquí res que no hagiu vist abans: manca d'aigua, menjar, paranoies mentals... Bé una mica del de sempre, però amb qualitat. Que sempre és d'agrair. Jo no la tornaria a veure, però potser no estic sent del tot objectiva.\nPublicat per Anna Tarambana a 13:08 0 comentaris\nEtiquetes de comentaris: Aventura, Drama\nMad men, ens ha acollit després de quedar-nos orfes de sèries. Havíem perdut Lost, Nurse Jackie no torna fins al febrer, How I met your mother només es dóna un capítol a la setmana, i ja havíem acabat la grandiosa Six feet under. Què seria de nosaltres? El millor que ens podia passar era refugiar-nos als anys 60.\nMad men t'atrapa i no saps com, la comences a veure i te la mires amb recel, els primers capítols costen, el tempo és lent, et costa entrar amb uns personatges que queden molt lluny del que tu coneixes i a cada cigarret que encenen i copa de whisky que beuen penses que realment ets (o eren) altres temps. Fins que un dia, nosaltres vam necessitar 5 capítols, després del 40 minuts que dura la sèrie en vols més.\nEls personatges, els seus rols, l'estètica (m'apassiona), el paper de les dones, els estereotips i la societat estan descrits amb molta cura. A mesura que avancen els capítols cada protagonista es va perfilant més i més, les seves vides van evolucionant de manera que sembla natural, res de girs bruscs de guió, aquí cada cosa necessita el seu temps. Al final t'adones que petites frases, o personatges que han aparegut pocs minuts deixen un petit pòsit que els guionistes molt hàbilment recuperaran quan els sembli convenient.\nEls títols de crèdit amb la banda sonora em tenen el cor robat, són una magnífica carta de presentació.\nPublicat per Anna Tarambana a 18:48 0 comentaris\nLocalització: Al cinema.\nBeguda: Res de res.\nMotivació: Colin Firth i els rumors d'un possible Oscar. I, evidentment, el fet de ser british.\nIdioma: Català, però aquesta s'ha de revisar en anglès, perquè el treball de l'actor es basa en la parla.\nValoració: Em va agradar molt, la tornarem a veure en original. La veritat és que en Colin Firth fa un paperàs increïble. La pel·lícula narra l'esforç del futur monarca per solucionar els seus problemes de tartamudeig, i la relació que estableix amb el seu doctor de la parla. És molt curiós veure la Helen Bonham Carter en un paper tan allunyat als estrafolaris als que ens té acostumats.En Rush, també fa un excel·lent interpretació. Molt bona pel·lícula, la recomano rotundament.\nPublicat per Anna Tarambana a 19:43 0 comentaris\nLocalització: A caseta.\nBeguda: Per favor, res! Que veníem ben tips de casa la mare!\nMotivació: Elmeurei em va forçar, jo no volia!\nIdioma: Anglès, amb alguna paraula en alemany. Està situada a Berlín.\nValoració: Molt molt bona. Diàlegs ràpids, una gran comèdia d'embolics! A banda d'això, va bé mirar enrere de tant en tant.\nPublicat per Anna Tarambana a 17:09 0 comentaris\nHarry Potter and the Deathly Hallows - 1 (2010)\nLocalització: Al cinema\nBeguda: Cap, que havíem de donar exemple a la neboda.\nMotivació: Em confesso seguidora de Harry Potter, sóc de les freakis que té mitja col·lecció en català i mitja en anglès, per no poder esperar el com acabarà.\nIdioma: En castellà. Malament. Harry Potter és anglès o català,el doblatge en castellà i la traducció sempre m'ha semblat molt fluixa, en comparació de la catalana. Però bé, al final tot es supera.\nValoració: Molt bona. Vam disfrutar tots molt. La veritat és que es nota que ja no és un pel·lícula per nens. A l'arribar a casa vaig agafar el llibre per recordar exactament com s'anaven lligant tots els fils, recordava el final però no tot l'entrellat. Ara toca esperar a la segona part!\nPublicat per Anna Tarambana a 17:05 0 comentaris\nEtiquetes de comentaris: Acció, Aventura, Fantasia\nThe children's hour (1961), La calumnia\nLocalització: A caseta\nBeguda: Cerveseta... mentre sopàvem.\nMotivació: Jo la coneixia i de tant en tant he de culturitzar elmeurei, que si no només miraríem Cartes des de Iwoshima i coses per l'estil.\nValoració: Bona. És molt interessant com tracten un tema que per la època, devia ser força delicat. L'Audrey Hepburn es manté en el seu registre habitual, però la Shirley MacLaine fa un paper molt interessant que surt del que normalment feia. Realment val la pena veure-la. El protagonista masculí trobo que s'assembla lleugerament al meu sogre, elmeurei no hi està d'acord. Un dramon, això si.\nPublicat per Anna Tarambana a 13:22 0 comentaris\nArxiu del blog de febrer (2) de gener (2) de desembre (1) de novembre (3) d’octubre (2) de setembre (1) d’agost (5)\nAcció Aventura Biografia Comèdia Drama Fantasia General Històrica Misteri Romàntic Sèrie


Geneva Summer Dawn Concerts 2019\n06.08: Quiet Island (CH) Indie pop-folk and vocals. 10.08: Shadi Fathi & Sara Hamidi (Iran-FR) Persan classical music. Vocals, daf, setar. 19.08: Erik Satie / Laurent Ecabert & Poline Renou (FR/CH) Satie au saut du lit. Piano, vocals. 22.08: Pascale Desmeules (CH) Entre lac et montagnes. Inspired by Ferdinand Hodler. Piano, soprano, violin, bass. 31.08: Ensemble Napulitanata (FR-IT) Neopolitan music. Guitar, vocals, bass, mandoline, percussions. 01.09: Manuel Calderón & Christian Degiorgi (CH) Instant Présent. Electric guitar, percussions.\nEvery day, from July 22nd until September 1st, from 6 to 7am


"Durero. Mestre del Renaixement" al Reial Cercle Artístic, la Catedral i el Museu Diocesà - Bonart\nbonart barcelona - 25/12/18\nEl 25 de gener de 2019 s'inaugurarà a Barcelona Durero, mestre del Renaixement, una completa exposició sobre l'artista alemany més important de la Història. L'obra d'Alberto Durero arriba a Barcelona amb una ambiciosa proposta museogràfica: una exposició distribuïda simultàniament en tres de les institucions culturals més rellevants que conformen i ocupen el centre de la ciutat, el Reial Cercle Artístic de Barcelona, la Catedral i el Museu Diocesà de Barcelona.\nL'exposició podrà visitar fins a finals de maig amb una entrada única que donarà accés als tres espais. El preu de l'entrada serà de 10 €.\nDurero i l'Europa de principis del segle XVI\nDurero, mestre del Renaixement és una exposició que a partir dels gravats de l'artista, tècnica de la qual es converteix en el gran mestre des del Renaixement fins avui dia, subratlla la rellevància del context polític, social i econòmic que el va encimbellar i que, en definitiva, ha acabat configurant l'Europa actual. La mostra aborda els orígens de la història del vell continent, en el moment en què transitava del món medieval al Renaixement.\nDurero va fer del gravat un art major al començament del segle XVI i va influenciar, amb la seva obra gràfica, tot l'art europeu. La mostra recull una selecció de gravats, des de les primeres obres fins al seu apogeu, que posen en relleu el seu mestratge i la seva recerca de la bellesa absoluta. Entre les peces exposades, trobem el Gran carro triomfal de Maximilià I, Malenconia o El cavaller, la mort i el diable.\nDe fet, Durero, mestre del Renaixement estableix un diàleg amb la ciutat en reconèixer la conservació del cor de la Catedral, reformat fa 500 anys per alguns dels millors mestres europeus del moment, i la influència que Dürer ha exercit fins avui dia, com en l'obra de Subirachs que realitza per a la Sagrada Família.\nA través de la figura de Durero, l'exposició recorda els llaços culturals que s'havia establert entre Barcelona i Alemanya durant l'època de l'artista. Llaços que s'evidencien també amb motiu de la mostra, ja que aquesta compta amb la col·laboració de l'Albrecht Durero s House Museum de Nüremberg i el Fugger und Welser Erlebnismuseum d'Ausburg.\nReial Cercle Artístic de Barcelona Durero Museu Diocesà de Barcelona Catedral de Barcelona\nJAUME PLENSA, ACADÈMIC D'HONOR DE LA REIAL ACADÈMIA CATALANA DE BELLES ARTS DE SANT JORDI\nExposicions / Albanyà\n"TEMPS DE COLORS" DE RICARD ANSÓN A LA SALA ANNEXA


Posem el barri a 100! #posemnosa100 – El Tallaret\nPosem el barri a 100! #posemnosa100\nPosted on 13 de març de 2015 by Casal El Tallaret\nAmb aquest lema, el Casal Popular El Tallaret engeguem la campanya de socis i sòcies. Malgrat encara no haver obert les nostres portes, malgrat encara no haver signat l’acord de cessió amb l’Ajuntament, malgrat encara quedar-nos un camí llarg per endavant… podem afirmar que el projecte del Casal ja és una realitat. I com a tal, ja és possible i necessari començar a implicar-s’hi! Associar-se al Casal suposa complir 3 objectius alhora:\n1. Un aval davant l’administració. Disposar d’un bon grapat de sòcies i socis abans d’obrir les portes és una mostra de suport popular potentíssima per acabar de tancar un bon acord de cessió.\n2. Participar de la construcció d’un projecte històric des del seu inici, formant part de l’assemblea i prenent decisions.\n3. Un suport econòmic bàsic. Tot i que ara mateix no es cobrarà cap quota, en un futur proper aquesta serà la via que permetrà més autogestió i independència del projecte. Els socis pagaran una quota – encara per definir – d’acord a les seves possibilitats i situació personal.\nPer això, ens plantegem posar el barri a 100! És a dir, volem aconseguir el repte de fer 100 socis/sòcies abans del 22 de maig! Ens ajudeu? El primer és fer-te soci! Ho pots fer mitjançant aquest enllaç. Després ho pots compartir a les xarxes socials amb l’etiqueta #posemnosa100! Convida a tothom que coneguis a participar del Casal de La Creu Alta!\nA continuació trobareu més informació sobre el fet d’associar-se al Casal:\n– Què implica ser sòci/a?\n– Formulari online per associar-se\n« El Ple de Sabadell aprova per unanimitat la cessió de Cal Balsach al barri\nPresentem la campanya “Posem el barri a 100!” »


L'obra de Miralles seguirà viva a través de la fundació que porta el seu nom\nBenedetta Tagliabue, la seva vídua i sòcia al capdavant de l'estudi EMBT, ha habilitat més de 500 metres quadrats a les instal·lacions del seu despatx per recordar el caràcter experimental del desaparegut arquitecte\nEFE Barcelona 21/06/2012 21:01\n260x366 Benedetta Tagliabue, Oriol Bohigas i Rafael Moneo durant la presentació de la Fundació Enric Miralles / EFE Benedetta Tagliabue, Oriol Bohigas i Rafael Moneo durant la presentació de la Fundació Enric Miralles / EFE\nL'obra i l'esperit de l'arquitecte Enric Miralles tindrà continuïtat en una fundació que porta el seu nom i que ha presentat aquest dijous l'arquitecta Benedetta Tagliabue, la seva vídua i sòcia a l'estudi EMBT. La Fundació Enric Miralles s'ha concebut com un espai d'experimentació de l'arquitectura contemporània i altres disciplines i com a plataforma de coneixement i promoció, segons ha explicat Tagliabue, que ha afegit que també servirà per recordar la figura i el treball de Miralles a partir de la seva forma de fer i de pensar. A més de Tagliabue, la fundació compta amb els arquitectes Oriol Bohigas, Rafael Moneo i Arata Isozaki com a membres d'honor, i un patronat format pels membres de la família Miralles-Tagliabue, arquitectes i personalitats del món cultural. Enric Miralles, nascut a Sant Feliu de Codines el 1955, va morir als 45 anys quan la seva obra havia assolit ja renom internacional i després de rebre nombrosos premis, com el Lleó d'Or de la Biennal de Venècia el 1996.\nPer presentar la fundació s'han organitzat dues exposicions, 'Miralles a Harvard, 1993' i 'Redescobrint Glòries', que estan obertes al públic fins al pròxim 29 de setembre. La primera és una recreació literal de la que l'arquitecte va muntar a Harvard durant la seva estada com a professor en la càtedra Kenzo Tange. A 'Redescobrint Glòries' es poden veure les propostes que els alumnes de Harvard han realitzat aquest any sobre la plaça de Glòries, i que són el resultat de la col·laboració de l'arquitecta Benedetta Tagliabue a la Càtedra Dunlop del departament d'Arquitectura i Urbanisme i Disseny de la universitat nord-americana.\nBenedetta Tagliabue ha reconegut que Miralles ha tingut una gran influència en la seva vida i que durant anys va tenir la idea de posar en marxa un lloc per recordar-lo, però no era capaç perquè era una persona massa present per superar la seva desaparició. Segons ha explicat, va ser Rafael Moneo qui la va animar a seguir treballant a l'estudi després de la seva mort per acabar el que hi havia pendent i decidir després què volia fer.\nEl fet d'haver trobat un espai al mateix edifici on treballaven, ha explicat l'arquitecta, la va fer decidir a crear una fundació, però de caràcter viu i no només per a historiadors. Per Oriol Bohigas, assistent a la presentació de la Fundació, a mesura que passa el temps augmenta la importància de l'obra de Miralles, perquè ha marcat un moment, una tendència i una empremta cultural a Barcelona. Rafael Moneo ha dit que Miralles és un arquitecte singular, en el sentit que "hi ha obres que un no necessita associar amb un arquitecte, en què no té la urgència vital de connectar la persona i l'obra de l'arquitecte", i que li resulta difícil pensar en Enric i haver d'identificar-lo amb una obra. També considera que el fet que el seu estudi seguís amb Benedetta fa que es pugui veure que tota aquesta obra té un recorregut i que Enric Miralles encara no ha mort.\nUn arxiu i un espai obert per a tallers, cursos i conferències\nLa nova fundació té un arxiu amb material sobre el desaparegut arquitecte, la seva obra, i sobre l'arquitectura contemporània, i un espai obert per a tallers, cursos, conferències i exposicions.\nLa seu de la Fundació disposa de més de 500 metres quadrats en els quals es mostrarà l'arxiu d'Enric Miralles i una àmplia col·lecció de més de 800 maquetes originals, que es catalogaran i digitalitzaran perquè siguin més accessibles.


Alcoletge presenta la 2a edició del Festival Mil Maneres amb 10 espectacles - Teleponent\nInici Cultura Espectacles Alcoletge presenta la 2a edició del Festival Mil Maneres amb 10 espectacles\nEs podrà gaudir de companyies reconegudes i premiades com la Baldufa i Cia. Maduixa\nAquest dimecres ha tingut lloc la presentació del festival d’arts escèniques Mil Maneres a la Cooperativa d’Alcoletge, especialment habilitada per acollir la presentació del festival, que vol consolidar-se com la referència en els àmbits de l’espectacle i de l’educació i que se celebrarà els propers dies 23, 24 i 25 d’abril.\nL’acte de presentació del Festival Mil Maneres ha estat presidit per Josep Maria Gras Charles, alcalde d’Alcoletge; Xavier Iglesias, director del festival, i per Maria Lluïsa Prat Boneta, regidora de Cultura de l’Ajuntament.\nCom en l’anterior edició, la cartellera d’aquest any inclou 10 propostes artístiques per a públic de totes les edats entre les quals hi ha novament espectacles reconeguts i premiats en diferents certàmens del sector. Les representacions es faran en tres espais escènics diferents sota les mesures sanitàries de seguretat pertinents.\nA més a més, cada any un dels principals objectius del festival Mil Maneres és el d’apropar una disciplina escènica als centres educatius. Aquest any girarà entorn al món de la Dansa, amb tallers i jornades per a l’escola del poble.\nCoincidint amb la festivitat de Sant Jordi, la programació arrenca divendres 23 d’abril amb l’espectacle Labranza Kids, l’adaptació del projecte artístic LABRANZA que té l’objectiu de fer connectar els nens i nenes amb l’imaginari rural a través del moviment i la dansa i que estarà protagonitzat pels mateixos alumnes de 6è de l’Escola Municipal.\nLa cartellera del mateix divendres continuarà amb l’espectacle Here We Go! i els equilibris i acrobàcies de Guga & Silvia i finalitzarà amb la dansa i la poesia visual de la Cia Maduixa i el seu espectacle Mulïer, en què cinc ballarines sobre xanques volen arribar a la sensibilitat de l’espectador explorant la màgia de la identitat femenina.\nÉs aquesta mateixa reconeguda companyia valenciana qui obrirà la programació de dissabte 24 amb Lù, un espectacle de dansa i arts plàstiques per a gaudir en família que parla sobre el poder de la imaginació i la creativitat com a forma d’evasió davant la duresa de la vida. Durant el matí, el públic del festival podrà descobrir Carilló, l’espectacular muntatge de la companyia La Tal que mostra la vida interior d’un rellotge musical plena de personatges que expliquen històries de cavallers, pallassos, baralles i passions.\nLa tarda de dissabte començarà amb una segona funció de Labranza Kids, protagonitzat pels alumnes de 6è de l’Escola Municipal, i continuarà amb Full House, una fabulació moderna sobre la convivència en un barri, a càrrec de la companyia Eléctrico 28. El darrer espectacle de la tarda nit de dissabte serà Gran Reserva, una festa esbojarrada i plena de ritme i gamberrisme que servirà per a repassar els millors moments de la companyia Rhumia & Cia i que neix de la voluntat de retre homenatge a Joan Montanyès, Monti, un dels grans actors i pallasso dels nostres temps.\nDiumenge 25, començarà amb un espectacle d’Inspira Teatre per als més petits de casa, KL’AA la teva cançó, una experiència visual i sonora a través de la veu per a nens i nenes de 0 a 5 anys. Seguidament música i diversió assegurada amb la companyia d’animació LaliBeGood i el seu espectacle Futur Oh!\nFinalment, i abans de la cloenda, el públic del festival tindrà l’ocasió de tornar a veure la companyia lleidatana La Baldufa, en aquesta ocasió amb La Faula de l’Esquirol, un espectacle que ens convida a reflexionar i aprofundir sobre la diferència i el mestissatge.\nLa cloenda d’enguany, ara sí, serà per l’espectacle Emportats, de la companyia de circ La Tróccola, un xou que combina música, acrobàcies i malabars i que no deixarà gens indiferent el públic assistent.\nAixí doncs aquest any 2021, sota el lema mil maneres de compartir, Alcoletge té molt clar que la cultura és un bé essencial i necessari i vol consolidar el seu festival posant la mirada en el fet que comencem a veure la llum després d’un any de pandèmia.\nAmb tota la cautela necessària el Mil Maneres vol reivindicar que, més que mai, és temps de continuar compartint el sol i l’aire que respirem, de compartir els moments d’oci, els sentiments, les ganes de gaudir, que cadascú doni i prengui la part que vulgui, de participar en la cultura i de l’evident benefici mutu que hi ha en relació entre el públic i els artistes.\nArticle anteriorLa Urbana de Lleida posa la darrera setmana 54 denúncies per incomplir mesures anticovid\nArticle següentCassolada a Pardinyes contra l’equipament per a temporers que s’ha de construir


17.06.2021 - 07:38\nActualització: 17.06.2021 - 09:38\nLa junta de portaveus del Parlament de Catalunya ha aprovat una declaració institucional de suport a Marcel Vivet, l’activista badaloní que ahir va ser condemnat a cinc anys de presó per la seva participació en la manifestació holi contra Jusapol de 2018. A més de manifestar la solidaritat amb Vivet, la família i amics davant la condemna “absolutament desproporcionada” i “a les més de 3.000 persones represaliades per motius polítics”, la declaració emplaça al govern de la Generalitat que “es retiri com a acusació particular de totes les causes obertes per l’exercici del dret a la lliure manifestació”.\nLa declaració s’ha aprovat amb el vot favorable d’ERC i Junts –que governen la Generalitat–, CUP i En Comú Podem. Al judici de Vivet, la Generalitat demanava una condemna de quatre anys i nou mesos de presó, mentre la fiscalia en demanava cinc anys i sis mesos.\nAhir, Vivet va criticar el sistema judicial en un dur discurs a Badalona, on es va fer una mobilització de suport on ell mateix va participar: “De justícia, aquestes institucions espanyoles medievals i corruptes no ens en poden dir ni mitja paraula –ha dit–. No frenem, continuem teixint, continuem recordant, continuem organitzant-nos i pensant que guanyarem! Com ho vam fer el 2017, i el 2018 i el 2019, continuem organitzant la desobediència civil no violenta: un i mil aeroports, un i mil talls de la Jonquera, una i mil Urquinaones fins que caiguin totes i cadascuna de les injustícies que assolen el nostre poble.”\nEl vice-president d’Òmnium Cultural, Marcel Mauri, va instar la Generalitat a no només retirar-se com a acusació, sinó a adherir-se al recurs que la defensa de Vivet presentarà contra la condemna: “No volem cap més independentista perseguit per les nostres institucions. Això és inacceptable!”\nElisenda Paluzie, presidenta de l’ANC, va recordar que la concentració contra Jusapol per la qual l’han condemnat, també la va convocar l’ANC: “Sóc tant culpable jo com en Marcel Vivet”. També va acusar la Generalitat de “tancar un pacte per dalt” i va criticar la presència del govern a les jornades del Cercle d’Economia amb Felipe VI.


Isòtops de l'urani - Viquipèdia, l'enciclopèdia lliure\nIsòtops de l'urani\nL'Urani (U) natural no presenta cap isòtop estable però té dos isòtops primordials, l'238U amb un període de semidesintegració de 4,51 x 109 anys (pràcticament l'edat de la Terra i l'235U amb un període de semidesintegració de 7,13 x 10 8 anys i que es troben en quantitats apreciables en l'escorça terrestre, juntament amb el producte de desintegració 234U, tots tres radioactius. L'238U té una abundància natural del 99,28%, l'235U del 0,71% i l'234U del 0,0054%. Tots tres són radioactius\nL'238U és un emissor α, desintegrant-se en la sèrie de l'urani de 18 membres a plom-206 La relació constant de desintegració en aquestes sèries són útils en datació radiomètrica. L'233U es fa del 232To per bombardeig de neutrons.\nL235U és important tant per les reaccions nuclears com per a les armes nuclears, ja que és l'únic isòtop existent a la natura que és físsil, és a dir, que es pot trencar per neutrons tèrmics. L'isòtop 238U també és important perquè absorbeix neutrons per produir un isòtop radioactiu que es desintegra posteriorment en 239Pu que també és físsil.\nLa massa atòmica mitjana de l'urani natural és 238,02891(3) u.\nHistòricament els isòtops d'urani es coneixien com:\nurani II, 234U\nurani I, 238U\n217U 92 125 217.02437(9) 26(14) ms [16(+21-6) ms] 1/2-#\n218U 92 126 218.02354(3) 6(5) ms 0+\n219U 92 127 219.02492(6) 55(25) µs [42(+34-13) µs] 9/2+#\n220U 92 128 220.02472(22)# 60# ns 0+\n221U 92 129 221.02640(11)# 700# ns 9/2+#\n222U 92 130 222.02609(11)# 1.4(7) µs [1.0(+10-4) µs] 0+\n223U 92 131 223.02774(8) 21(8) µs [18(+10-5) µs] 7/2+#\n224U 92 132 224.027605(27) 940(270) µs 0+\n225U 92 133 225.02939# 61(4) ms (5/2+)#\n226U 92 134 226.029339(14) 269(6) ms 0+\n227U 92 135 227.031156(18) 1.1(1) min (3/2+)\n228U 92 136 228.031374(16) 9.1(2) min 0+\n229U 92 137 229.033506(6) 58(3) min (3/2+)\n230U 92 138 230.033940(5) 20.8 d 0+\n231U 92 139 231.036294(3) 4.2(1) d (5/2)(+#)\n232U 92 140 232.0371562(24) 68.9(4) y 0+\n233U 92 141 233.0396352(29) 1.592(2)×105 y 5/2+\n234U 92 142 234.0409521(20) 2.455(6)×105 y 0+ [0.000054(5)] 0.000050-0.000059\n234mU 1421.32(10) keV 33.5(20) µs 6-\n235U 92 143 235.0439299(20) 7.04(1)×108 y 7/2- [0.007204(6)] 0.007198-0.007207\n235mU 0.0765(4) keV ~26 min 1/2+\n236U 92 144 236.045568(2) 2.342(3)×107 y 0+\n237U 92 145 237.0487302(20) 6.75(1) d 1/2+\n238U 92 146 238.0507882(20) 4.468(3)×109 y 0+ [0.992742(10)] 0.992739-0.992752\n239U 92 147 239.0542933(21) 23.45(2) min 5/2+\n240U 92 148 240.056592(6) 14.1(1) h 0+\n241U 92 149 241.06033(32)# 5# min 7/2+#\n242U 92 150 242.06293(22)# 16.8(5) min 0+\nLa composició isotòpica avaluada és per la majoria però no pas per a totes les mostres comercials.\n↑ Seaborg, Encyclopedia of the Chemical Elements (1968), page 777\n↑ 2,0 2,1 . La sèrie de desintegració de l'235U té 15 membres acabant en el plom-207, protactini-231 i l'actini-227\nIsòtops del protactini Isòtops de l'urani Isòtops del neptuni\nObtingut de «https://ca.wikipedia.org/w/index.php?title=Isòtops_de_l%27urani&oldid=18981467»\nLa pàgina va ser modificada per darrera vegada el 16 oct 2017 a les 13:21.


Targetó de la 26a edició dels Premis - Premi de Novel·la Curta Just M. Casero\nTargetó de la 26a edició dels Premis\nS'ha presentat el targetó de l'edició d'enguany. El podeu consultar en format PDF. Baixa el targetó de la 26a edició.


Prensa2 | Operación Triunfo\n“Operación Triunfo” és un concurs televisiu destinat a la promoció de nous cantants.\nConsta de 16 concursants prèviament triats per un càsting, els mateixos durant cada setmana han de preparar-se amb l’ajuda de professors l’actuació del dilluns que és en directe i cada setmana nominen a 2 per valoració del jurat mentres que l’expulsat ho tria l’audiència fins que són 6 i en una gala final s’anomena al guanyador, segon i tercer concursant.\nDurant diversos anys, però no seguits, des de 2001 s’han fet 9 edicions i de totes les anteriors ixen cantants com: Chenoa, David Bisbal, David Bustamante, Rosa López, Soraya, Manu Tenorio i un llarg etc.\nLogo del programa de l’actual edició :\nM’agrada molt aquest programa ja que escoltes molta música agradable i variada i no és un típic reality show dels d’ara, té xicotetes coses com l’endoll que no agrada molt però com en tot concurs, trampes existixen però en general és un bon programa i una forma amena de passar temps ambs amics i familiars decidint cada setmana el seu favorit o el qui volen que expulsen.\nLogo del programa de la 1a ediciò :


Unes eleccions de 48 hores amb diferents punts per votar (Toni Padilla)\nLes eleccions podrien batre el rècord de precandidats de la història del club\n5 min. Barcelona 10/09/2020 20:14\n987x555 Unes eleccions amb possible rècord de precandidatures\nUnes eleccions amb possible rècord de precandidatures / PERE TORDERA\nEl covid-19 deixarà empremta en la història del club. No només per les graderies buides, sinó també per les butxaques no tan plenes. La junta directiva va acordar que les pròximes eleccions a la presidència se celebrin els dies 20 i 21 de març. És a dir, en lloc de votar en un sol dia, es podrà votar tant dissabte com diumenge en diverses seus per tot el territori. I per posar més facilitats, per primer cop es podrà votar per correu. En un comunicat, el club ha explicat que ha pres aquestes decisions “ateses les circumstàncies extraordinàries derivades de la pandèmia del covid-19 i amb l’objectiu de preservar la salut de les persones i de fomentar la participació”.\nLes eleccions, doncs, es faran un dels primers caps de setmana en què es podien fer, segons els estatuts, en els últims mesos de mandat de Josep Maria Bartomeu, que primer haurà de veure si prospera la moció de censura que aquests dies busca les signatures necessàries per organitzar un referèndum per fer-lo fora del club.\nLa directiva del Barça, reunida ahir, també va estimar que la reducció dels pressupostos per a la temporada 2020-2021 serà d’un 30% respecte a la del curs 2019-2020. El càlcul es va fer amb el supòsit que l’activitat del club, amb el retorn dels espectadors, es pugui normalitzar a principis del 2021. Ara aquests pressupostos primer haurien de ser validats per l’assemblea general de socis compromissaris. I la junta va fixar la data de l’assembla per al dia 25 d’octubre, coincidint amb el partit contra el Reial Madrid. En cas que el covid-19 no permeti aquesta data, la directiva es va voler comprometre a esperar fins que l’assemblea pugui ser presencial. De fet, el Barça havia estat negociant aquests dies amb la secretaria general de l’Esport sobre com calia fer aquesta assemblea en temps de covid-19, ja que la llei de l’esport ha sigut modificada fa pocs dies per permetre als clubs fer assemblees de manera telemàtica. De fet, el secretari general de l’Esport, Gerard Figueras, havia explicat: “Recomanem que, en cas de no tenir garanties, no hi hagi assemblea telemàtica o presencial a curt termini. La recomanació seria que sigui la mateixa junta qui prengui les decisions i que es ratifiquin en una pròxima assemblea”. La directiva, finalment, ha optat per intentar assegurar-se que es faci amb la presència dels socis.\nEls precandidats escalfen motors\nLes eleccions del 2021 podrien batre el rècord de precandidatures de la història al Barça. De moment, ja han confirmat la decisió d’aspirar a la presidència quatre socis: Víctor Font, Lluís Fernández Alà, Agustí Benedito i Jordi Farré. I els pròxims dies, les precandidatures podrien arribar a set quan es confirmi el pas endavant de Joan Laporta, Jordi Roche i Toni Freixa. La xifra encara podria augmentar a 8 si també presenta una proposta l’exdirectiu de la junta de Bartomeu, Emili Rousaud. Si fos així, s’igualarien les vuit precandidatures del 2003, una xifra que es podria superar si s’hi anima un novè soci, com Juan Rosell, expresident de la CEOE i de Foment; algun directiu de l’actual junta, o un grup d’aficionats, tal com va fer Seguiment FCB el 2015.\nSegons va informar ahir la Cadena SER, Joan Laporta fa dies que treballa per poder presentar el seu equip. L’expresident ha anat explicant aquestes últimes setmanes que diria “abans de final d’any” si s’hi presenta o no. I sembla preparat per fer el pas. “És un projecte que em fa il·lusió, que tinc present. Estic reunint persones i professionals de la meva confiança, perquè cal pensar bé com capgirar la situació econòmica del club”, deia al juliol. Qui també s’ho està pensant és l’empresari Jordi Roche. Expresident del Girona (2001-05) i de la Federació Catalana de Futbol (2005-08) fa mesos que porta a terme reunions i consultes sobre una possible candidatura amb assessors. Roche va rebutjar el 2015 entrar a la directiva de Bartomeu i ara sembla preparat per fer el pas, tot i que fonts del seu entorn expliquen que no vol semblar un “candidat continuista”. Freixa, per la seva banda, també està enllestint els detalls per poder anunciar una candidatura. Seria la segona del que va ser directiu del club tant amb Laporta com amb Rosell i Bartomeu.\nEl primer soci que va anunciar la candidatura va ser Víctor Font. L’empresari granollerí fa anys que treballa la seva proposta. Josep Maria Bartomeu va anunciar després de la desfeta de Lisboa contra el Bayern que les eleccions serien al març, però continuen sense data oficial. Un cop es convoquin, es fixarà un calendari i la xifra de signatures de socis que necessiten els precandidats per esdevenir candidats. El 2015 van ser 2.534. A les últimes eleccions, les del 2015, s’hi van presentar set precandidatures: Josep Maria Bartomeu, Agustí Benedito, Jordi Farré, Toni Freixa, Joan Laporta, Jordi Majó i Joan Batiste, que representava el grup d’aficionats Seguiment FCB. Només van aconseguir les signatures necessàries per ser candidats Bartomeu, Laporta, Benedito i Freixa. Cinc anys abans, el 2010, Sandro Rosell es va imposar en unes eleccions en què els precandidats van tornar a ser set: Jaume Ferrer, Marc Ingla, Alexis Plaza, Jaume Guixà, Santi Salvat, Sandro Rosell i Agustí Benedito. Com va passar el 2015, només quatre van passar el tall: Rosell, Ingla, Benedito i Ferrer.\nEl rècord del 2003\nEl 2006, en canvi, no es van ni viure eleccions perquè només Joan Laporta va aconseguir les signatures per ser candidat, ja que els altres dos precandidats, Jordi Medina i Jaume Guixà, no van passar el tall. El 2003, Laporta va guanyar les eleccions amb més precandidats de la història fins ara: Joan Laporta, Lluís Bassat, Josep Maria Minguella, Jaume Llauradó, Josep Martínez Rovira, Jordi Majó, Jordi Casas i Jordi Medina. Els dos últims no van aconseguir les signatures necessàries i, per tant, els socis van acabar votant sis possibles candidats.


Optimització dels pagaments e-commerce\nInici | Actualitat | Agenda Activitats | Optimització dels pagaments e-commerce\n· Quan? 9 de febrer de 2021\nLes empreses que venen per Internet o canals digitals saben que cobrar les vendes del seu comerç electrònic no és tan sols instal·lar un TPV virtual. Cal tenir en compte diversos aspectes que, en alguns casos, incideixen directament en l'èxit o el fracàs d'un projecte d’e-commerce.\nEn aquesta sessió comptarem amb Jordi Pascual, expert en pagament e-commerce, per tractar els aspectes innovadors, funcionals i reguladors més rellevants que s'han de contemplar perquè el procés de pagament sigui el més clar, segur i senzill possible.\nA càrrec de: Jordi Pascual, director TPV i e-commerce a Banc Sabadell i CEO de PAYCOMET


El Pardinyes completa la fase final de la Lliga Catalana LEB\nLa 20a edició de la Lliga Nacional Catalana LEB compta amb Pardinyes, Girona, Hospitalet i Prat com a equips classificats de la fase prèvia de la competició.\nLa XX Lliga Nacional Catalana d'equips LEB arriba enguany a la seva 20a edició i comptarà amb la participació de 6 equips de les categories LEB 2019-20. El representant de la LEB Or serà l'ICG Força Lleida mentre que els cinc clubs de la LEB Plata seran el Torrons Vicens - CB L'Hospitalet, el Bàsquet Girona, l'Ilerdauto Nissan Pardinyes Lleida, el CB Prat i el Barça. El format dividirà el quadre competitiu en dos grups de tres equips, que jugaran una lligueta de tots contra tots.\nGrup 2: ILERDAUTO NISSAN PARDINYES LLEIDA, CB PRAT i BARÇA\nEl BÀSQUET GIRONA s'ha classificat per a la fase final de la Lliga Catalana LEB com a primer i absolut dominador del Grup 1. Els gironins, que s'havien imposat per 79-73 al TORRONS VICENS - CB L'HOSPITALET, van vèncer amb autoritat a Barris Nord, on hi tornaran aquest proper cap de setmana a la Final a Quatre de la competició. Els vermells van derrotar l'ICG FORÇA LLEIDA per 73-87, fruit d'una primera part extraordinària que els va permetre adquirir un avantatge determinant (30-51 al descans). Albert Sabat (22 punts i un immaculat 6 de 6 en tirs de 3), Victor Moreno (15 punts) i Gerard Sevillano (15 punts) van ser els més destacats d'uns visitants amb el canell ben afinat des del perímetre (15 de 19). Els lleidatans, que també van presentar un bon 60% des de la llarga distància (6 de 10), van estar liderats per Shaquille O'Neal, autor de 16 punts. El segon classificat d'aquest G1 ha estat el conjunt hospitalenc que s'havia desfet per la mínima, i amb cistella sobre la botzina, del bloc del Segrià a la J1 (80-79). Els del Llobregat són els actuals guanyadors de la Lliga Catalana LEB Plata 2018.\nEl vigent campió de la Lliga Catalana LEB Or 2018, el CB PRAT, lluitarà per revalidar títol després de mostrar la seva superioritat al Grup 2 de la fase prèvia. Els pratencs han obtingut dues còmodes victòries i obtenen el bitllet cap a la Terra Ferma com a primers classificats. Precisament a Barris Nord, els de Dani Miret havien superat a la J1 a l'ILERDAUTO NISSAN PARDINYES LLEIDA, per 75-85. Reafirmant-se com a candidat, els blancs també van abatre el BARÇA a la cita al Joan Busquets, per 70-59. La forta posada en escena als dos primers quarts (44-23 al minut 20) va ser suficient per sentenciar un xoc en què va sobresortir la figura d'Arnau Parrado, amb 19 punts. Per part barcelonista, Badio El Hadji Omar Brancou (16 punt) va ser el màxim anotador al Baix Llobregat. El segon d'aquest G2 ha estat finalment l'esquadra groc-i-negra, després de superar a domicili els blaugranes per 54-56. Xoc tremendament ajustat que atorga l'entrada lleidatana a la F4 en un vespre on Wendell Corey Davis Jr. (18 punts) i Pol Domingo (13 punts) van brillar amb llum pròpia tot i la forta defensa local. Brancou va ser el millor component d'una nau de Diego Ocampo que va acabar caient amb un triple decisiu de David Thomas McCulloch, que dictava sentència al matx.\nEls dos primers classificats de cada grup accedeixen a la Final a Quatre, que tindrà lloc el dissabte 14 i el diumenge 15 de setembre al Pavelló Municipal Barris Nord de Lleida.\nHistorial Lliga Catalana LEB\nSalou acollirà el Grup A de la Fase d'Ascens a LEB Plata\nBarça B, Prat i Pardinyes presents a la fase d'ascens a LEB Or\nUE Mataró es classifica per la Final de la Lliga Catalana EBA


LES TRANSMISSIONS GENERACIONALS: mares-filles-netes i la construcció de la identitat en les dones. El malestar emocional “heredat”, tractament i prevenció. - Associació Catalana de Psicoteràpia Psicoanalítica\nHome / formacio / Seminaris i Tallers / LES TRANSMISSIONS GENERACIONALS: mares-filles-netes i la construcció de la identitat en les dones. El malestar emocional “heredat”, tractament i prevenció.\nLES TRANSMISSIONS GENERACIONALS: mares-filles-netes i la construcció de la identitat en les dones. El malestar emocional “heredat”, tractament i prevenció.\nDocent: Gemma Cánovas Sau\nGemma Cánovas Sau: Psicòloga clínica-Psicoterapeuta, membre ACPP-FEAP; Especialitzada psicologia dones-maternitat i família. Col·laboradora tècnica serveis atenció a les dones FSYC-ICD, Addif(adopció i acolliment), autora del llibre: “El oficio de ser madre, la construcción de la maternidad (Paidós)”.\nAdreçat a: Psicòlegs/es, psicoterapeutes, educadors/es, treballadors socials, mestres…que tracten amb moltes mares i famílies.\nObjectius: Proporcionar uns coneixements i eines bàsiques per entendre/intervenir de forma més eficaç, en les comunicacions amb les dones i/o famílies que presenten determinades problemàtiques relacionals. Accions preventives abans de la cronificació de determinades patologies.\nContinguts del seminari: Conceptes bàsics de construcció de la identitat femenina, els factors de gènere que intervenen, les problemàtiques relacionals i de comunicació, el rol de les figures masculines en la història familiar, la identificació en mirall de mare-filla, les repeticions simptomàtiques.\nMetodologia: Oferir material per mitja àudio i escrit i debat posterior grupal, treballar taller casos.\nDates: Dimecres 7, 14, 21 i 28 d’octubre de 2020\nTotal hores: 8 hores (4 sessions)\nPreu: Associats 72€ ; No associats 112€\nAdreçat a Psicòlegs/es, psicoterapeutes, educadors/es, treballadors socials, mestres...que tracten amb moltes mares i famílies.\nDates Dimecres 7, 14, 21 i 28 d’octubre de 2020\nTotal hores 8h\nNúm. sessions 4\nPreu Associats 72€ ; No associats 112€\nUs podeu inscriure en el seminari omplint el formulari d’inscripció, sol·licitar-lo a Secretaria trucant al 93 212 78 96 (Camila) o enviant un e-mail a secretaria@psicoterapeuta.org\nDocent Gemma Cánovas\nSeminaris i Tallers 7 octubre\nDijous, 10 de juny de 2021, 19.30 h La finalitat d’aquesta aportació és apropar-nos als termes i continguts d’aquesta quarta força psiquista considerant la seva història. ...\nDijous, 13 de maig de 2021, 19.30 h En aquesta ocasió la conferenciant parlarà una mica d'història de la sexualitat femenina i masculina dins la...\nDijous, 11 de febrer de 2021, 19.30 h La nova situació imposada per la Covid19 ha fet que les i els professionals que exercim com...\nConferència 2n dijous “Reflexions sobre l’apl...\nDijous, 14 de gener de 2021, 19.30 h L´atenció psicològica a les dones requereix incorporar un enfoc de gènere que contempli els factors específics implicats....


Pastor diu al Senat que el túnel del TGV a Girona és segur\nLa ministra de Foment afirma que l'Ajuntament va avalar l'any passat el pla d'autoprotecció de la infraestructura. Demana a la Generalitat qui faci una nova canalització del riu Güell per evitar més inundacions\n1 min. Madrid 14/10/2014 19:11\n260x366 La ministra de Foment, Ana Pastor, responent a la pregunta de la senadora gironina Coralí Cunyat sobre la inundació del túnel del TGV / ACN La ministra de Foment, Ana Pastor, responent a la pregunta de la senadora gironina Coralí Cunyat sobre la inundació del túnel del TGV / ACN\nLa ministra de Foment, Ana Pastor, ha assegurat que el túnel del TGV a Girona és segur i ha defensat que Adif va treballar "ininterrompudament" per solucionar els problemes derivats de la inundació. A preguntes de la senadora Coralí Cunyat (CiU), la ministra ha assegurat que "en termes de seguretat no s'escatimen recursos". "Només falta que diguin que tinc la culpa de les fortes pluges", ha declarat.\nDijous està prevista una reunió entre el ministeri i representants de l'Ajuntament on es proposarà que sigui la Generalitat qui faci una nova canalització del riu Güell per evitar més inundacions. A més a més, Pastor ha retret que el consistori va donar per bo el pla d'autoprotecció del túnel l'any passat.\nVila qualifica de ''desafortunades'' les declaracions de Pastor sobre la inundació del túnel del TGV a Girona


TRIBUNA DEL BERGUEDÀ: ESCOLA DE BARO. ESCOLES DEL PIRINEU ANTERIORS A LA DICTADURA FRANQUISTA. PALLARS SOBIRÀ.\nESCOLA DE BARO. ESCOLES DEL PIRINEU ANTERIORS A LA DICTADURA FRANQUISTA. PALLARS SOBIRÀ.


10 d'agost de 2014&nbsp &nbsp General, Paraules evanescents&nbsp &nbsp 2 comentaris&nbsp &nbsp\nSi valorem la diversitat lingüística, viatgem sempre amb la lupa de la intercomprensió lingüística penjada al coll.\nL’estiu deu ser el moment de més itinerància mundial. Ens movem amunt i avall i gràcies a les experiències acumulades recopilem material per a relats gràfics, sonors o escrits. I sovint desplaçar-se fa que entrem en contacte amb altres llengües.\nDe fet, no cal anar gaire lluny per sentir parlars ben diferents del nostre. Si ens hi fixem una mica, notarem que diàriament altres llengües agafen el nostre mateix autobús o viuen al nostre mateix carrer. Ara bé, quan visitem l’àmbit territorial propi d’una llengua la cacem en converses, als rètols, als topònims, als cartells informatius… Fins i tot una llengua amb una demografia tan petita com l’aranès, se’ns fa present en els recorreguts per la Val d’Aran.\nLa pervivència de l’aranès s’explica perquè hi ha la retolació oficial en aquesta llengua, perquè s’han conservat les formes genuïnes dels topònims, perquè s’ensenya a l’escola i perquè vivim en una societat on tenim més sensibilitat que ningú pel valor de les paraules.\nNo cal dissimular com és d’emocionant sentir una conversa espontània en aranès entre dos joves que treballen en una activitat turística. O pescar algunes paraules entre dos veïns que s’aturen a saludar-se pel carrer. Un dels dialectes de la llengua dels trobadors europeus de l’època medieval encara batega!\nDe totes les observacions recollides, en trio una. En una cruïlla de camins, hi havia un sopluig de fusta que protegia un parell de contenidors verds. A la visera del teulat es podia llegir: “Servici de Lordères”.\nPotser sense un context tan explícit, no hagués resultat tan obvi el significat d’aquest rètol monolingüe. De seguida m’ha vingut al cap, però, l’adjectiu llord que fem servir a les terres de l’Ebre amb el sentit de lleig i, amb menys freqüència, amb el sentit de brut.\nQuan encara no hi havia màquines rentadores, les dones del poble es queixaven de valent quan anaven al safareig i es trobaven que l’aigua era llorda. Se n’havien de tornar a casa amb el cubell de la roba bruta… Però, per damunt de tot, resulta ofensiu que et diguin que ets més llord que un pecat. O que algú no apreciï la qualitat d’una creació artística amb un despectiu: Quina llordor!\nLlàstima que des de fa anys s’hagi infiltrat amb una força imparable el qualificatiu feo. Fins i tot els ebrencs més joves d’alguns pobles petits, a diferència dels seus progenitors, estan arraconant llord, que havíem compartit durant tants de segles amb l’aranès/occità per la via del llatí vulgar lurdus o lordus, segons el GDLC.\nPotser aviat ho redreçarem, però. Encara queda lloc per a l’esperança: al joc “Al meu poble en diem…” hi ha ara mateix 94 testimonis de 20 pobles diferents que asseguren que diuen llord en el sentit de lleig.\nI per la finestra del Twitter m’ha entrat un insòlit poema musicat, “Lo corb afònic”, en què retrata que:\nStendhal llegit per un corb\nHa deixat lo llibre ben llord\nEvidentment, com tothom sap, la bellesa i la llordesa és una qüestió de gustos personals.\nIl·lustració de: Lady Orlando\n2 Respostes a "Llord"\nRamon Perera i Perera ha dit:\n6 de desembre de 2014 a les 1:57\nLa meva mare, nascuda l’any 1911 en un poble de la ribera del Sió al seu pas per la comarca de la Noguera, solia dir-me quan era petit: ‘Estàs fet un llord’, en el sentit que anava molt brut. Aquesta paraula no recordo haver-la sentit dir a ningú més.\n6 de desembre de 2014 a les 11:35\nLlord com a brut m’és familiar a mi encara. Les desaparicions són lentes, per sort.


Ferienwohnung Bücker Schmallenberg Alemanya - Ofertes d'hotels amb els MILLORS DESCOMPTES EN LÍNIA\nAm Hebel 2, Westfeld, Schmallenberg, Alemanya, 57392 - Veure al mapa\nPer als viatgers què vulguin captar les imatges i els sons de Nordenau, Ferienwohnung Bücker és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nFerienwohnung Bücker ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de habitació familiar, instal.lacions de barbacoa.\nA més, totes les habitacions ofereixen una gran varietat de comoditats com ara calefacció, aparell de televisió, TV satèl•lit/cable, reproductor de DVD/CD, nevera per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com sauna, solàrium, ping pong. Sigui quin sigui el motiu del seu viatge, Ferienwohnung Bücker és una selecció idònia per a la vostra estada a Nordenau.\nTots els tipus de viatgers (16) Parelles (1) Famílies amb infants petits (9) Famílies amb infants grans (2) Grups (4)


Pollet Pipsy Little Live | JOGUIBA\nPollet Pipsy Little Live\nDescripció i característiques Pollet Pipsy Little Live\nBaby Pollet Pipsy de color rosa de Little Live Pets. Baby Pollet està a punt de trencar la closca! Quan surti descobriràs que li encanta piular, passejar i jugar.\nCol·lecciona els 4 models diferents!


L'infomatiu SANT ANTONI: Grup Laboral d'Acció Social de Sant Antoni (GLAS)\nNúria, on va sorgir la idea de crear el GLAS?\nTot comença quan des de Serveis Socials del barri ens adonem que ve un nou perfil a demanar prestacions a Serveis Socials: Famílies que després de quedar-se sense feina havien esgotat la prestació d’atur i buscaven ajudes. Era un nou perfil ple d’impotència, ràbia i fins i tot amb cert grau de culpabilització; persones que s’havia esforçat molt en els seus estudis, en la seva feina i ara sentia que el que sempre li havia funcionat ara no li donava resultats i no se’n sortia. Vam pensar que treballar la problemàtica d’aquestes persones a través d’un grup podia donar millor resultats que no pas individualment.\nCompartir la seva situació amb persones que travessen realitats semblants sempre serveix d’ajuda, reconforta, acompanya i ajuda a trobar noves solucions i a fer front d’una altra manera a allò que els hi passa. Indirectament, també es volia donar visibilitat a aquestes persones i sensibilitzar la col·lectivitat envers un problema que afecta a molta gent.\nEstem desocupats però no parats perquè no parem\nI quin va ser el plantejament , perque això no és una acció de Barcelona Activa, oi?\nEn aquest moment Sara espinga i contesta: “No, no; no té res a veure, jo estic fent un projecte d’emprenedoria a Barcelona Activa i és un altre concepte. A Barcelona Activa ens ajuden a realitzar un projecte d’autoocupació, en realitat és més interessant la xarxa social dels usuaris que ens trobem aquí, que sí que tenim experiència, que la resposta “institucional”, en aquest cas “l’experiència viscuda i compartida ens recolza”\nTornen a GLAS, en que consisteix?\nNuria contesta “És un grup col·laboratiu de debat i suport, que ha sorgit d’aquest treball social grupal, consistent en reunions quinzenals durant gairebé un any.\nEl grup ha estat un projecte conjunt entre el CIPAIS (entitat de l’Eixample especialitzada en psicologia i psiquiatria, amb una llarga trajectòria i experiència) i el Centre de Serveis Socials de Sant Antoni. Els referents i conductors del grup han estat el Josep Moya, psiquiatra de CIPAIS i la Joana Ramos, treballadora social del Centre de Serveis Socials. Es va fer una selecció de persones que, malgrat la situació conjuntural, assumien la seva responsabilitat de tirar endavant”.\n22 de gener 2015, presentació d'un documental del GLAS\nI és efectiu?\nManoli: Jo crec que sí, és important tenir un lloc de visibilitat, un lloc on entenguin la teva situació: Jo sóc la mateixa d’abans, quan ho tenia tot, que ara que porto 5 anys a l’atur amb tota la meva experiència i capacitats... Som un grup responsable i saber que tinc aquest compromís m’ajuda, perquè estar sense feina és molt dur.\nSara: És important entendre els teus sentiments. En el grup ens ensenyen el que és teu ( i per tant te’n pots fer càrrec) i el que és de fora i no pots fer res. A més a amés del factor humà, que és molt ric, aquí parlen de situacions que només una persona amb la mateixa situació ho pot entendre. De vegades, allò que abans era normalitat ara és extraordinari.\nManoli: A més a més està la visió integradora al barri. Jo personalment col·laboro amb l’Associació “De Veí a Veí”, porto un carro solidari, que consisteix a fer arribar un carro buit a uns veïns col·laboradors i recollir-ho ple de productes per repartir a famílies del barri amb necessitats especials. D’aquesta manera em sento molt útil i integrada. Insisteixo, jo sóc moltes dimensions, al marge de la meva ocupació professional.\nHe sentit a dir que us han fet un documental , com va anar?\nNuria: Un bon amic, Gustavo Vizoso, ha conegut GLAS, li ha semblar una iniciativa molt interessant i l’ha volgut plasmar. Ha fet seguiment de reunions del grup i entrevistes individuals als participants i als impulsors del projecte. El documental vol donar-los veu, fer-los visibles i explicar la tasca que volen portar a terme al barri a partir d’ara. El documental es presentarà en un “Docu-fòrum” que organitzarà el Centre de Serveis Socials a la Festa Major de Sant Antoni, el 22 de gener a la tarda al Centre Cívic Cotxeres Borrell.\nAmb moltes ganes de veure el documental i amb un petó molt gran ens acomiadem d’aquest grup tan gran.


Sant Boi Notícies – Festa Major Alternativa 2012\nmay 16, 2012 Activitats, Ciutat, Oci i cultura Comentarios desactivados en Festa Major Alternativa 2012\nEl col·lectiu de joves de l’Ateneu Santboià organitza una alternativa a la Festa Major que es durà a terme del 17 al 20 de maig als jardins de l’Ateneu Santboià, situats davant de l’estació de FGC de Sant Boi.\nAquesta festa, que ja va per la seva novena edició, va ser creada per diferents col·lectius de joves amb la intenció de fer propostes culturals gratuïtes i alternatives a les oferides per l’Ajuntament de la ciutat. L’organització de les diverses activitats, que tenen lloc a l’Ateneu Santboià, es duen a terme gràcies al treball de voluntaris.\nPer aquest any, el lema escollit és Do It Yourself (Fes-ho tu mateix), que proposa la participació en la fabricació o reparació d’objectes, rebutjant la idea de comprar allò que un pot fer amb recursos propis.\n20h – Inici de Festa amb Can Paulet Percussió\n21h – Pregó\n22h – Actuació d’obertura de la FMA’12: Cabaret Misëria\n23h – Concurs de DJ’s Horteres\n17.30h – Activitats infantils\n21h – Sopar popular\n23.30h – Concerts als Jardins de l’Ateneu:\n23.30h – Sigma6 (Rock progressiu)\n00.50h – Braguitas de Seda (Rock)\n02.10h – Rotten Nuttes (Punk-Rock)\n03.30h – Furkas (Punk)\nEntreactes amb Companyia Brynhild\n11.30h – Concurs de Paelles\n12h – Torneig de Futbolí\n19.30h – Correbars amb Brincadeira\n23.30 – Concerts als Jardins de l’Ateneu\n23.30h – Chacho Muchacho (Mestissatge)\n00.50h – Name Out (Versions Hard Rock)\n02.10h – Assembly Point (Folk)\n03.30h – Republika Ska (Ska)\nEntreactes amb Diables de Casablanca\n16h – Mercat d’artesania\n18h – Tarda d’arts familiar\n– Festa Major Alternativa Sant Boi\nActivitats infantils, Concerts, Festa Major Alternativa\nEstrenes del 19 de maig Sant Boi al consorci universitari de la UNED-Província de Barcelona